Kasambala, Amon Eddie (2004-03)
Thesis (DTh)--Stellenbosch University, 2004
AFRIKAANSE OPSOMMING: Die navorsing is 'n poging om 'n pastorale hermeneutiek te ontwikkel wat in die prosesse van heling rekening hou met die eiesoortigheid van 'n Afrika-konteks. Vandaar die fokus op 'n Afrika-spiritualiteit en 'n Afrika-kosmologie. Die navorsing is 'n poging om die verstaan van die lewe as 'n werklikheid, beinvloed deur spirituele werkinge en kosrniese lewenskragte, te kombineer met 'n pastorale antropologie. Die navorsingsvoorveronderstelling is dat 'n bepaalde kulturele verstaan en ervaring van God (Godsbeelde en Godsvoorstellinge) menslike identiteit en derhalwe ook prosesse van heling en terapie wesenlik beinvloed. Die navorsing konsentreer daarom op die interaktiewe en wisselwerkende verband tussen Godsbeelde en die vraagstuk van lyding en heling. Die uitkoms van die navorsing is die ontwerp van 'n beradingsmodel vir die pastoraat waarin rekening gehou word met die eiesoortige spiritualiteit van 'n bepaalde kultuurkonteks. Vandaar die ontwerp van 'n ses-fase model vir die maak van 'n pastorale diagnose (pastorale assessering). Verskillende simbole en metafore vanuit 'n Afrika lewenservaring kan help om her na te dink oor die verstaan van God binne lyding in 'n pastorale gesprek oor die vraagstuk van teodisee. Die beradingsmodel wat voorgestel word, verskuif die fokus weg van 'n analitiese, individualisties-georienteerdheid na 'n meer holistiese en sisterniese kommunale georienteerdheid. In die verb and moet die dinarnika van verhoudinge saam met 'n narratiewe benadering opnuut herontgin word vir pastorale berading.
Please refer to this item in SUNScholar by using the following persistent URL: http://hdl.handle.net/10019.1/53772